wickkiey/tamil-wikipedia-chunked huggingface dataset:
# உயிரியல் ஆய்வுசுருக்கம்

**உயிரியல் சுருக்கம்** (*Biological Abstracts*) என்பது கிளாரிவேட் அனலிட்டிக்சு தயாரித்த தரவுத்தளமாகும். இது உயிரியல், உயிர் வேதியியல், உயிரி தொழில்நுட்பம், தாவரவியல், மருத்துவமுன் மற்றும் பரிசோதனை மருத்துவம், மருந்தியல், விலங்கியல், வேளாண்மை,கால்நடை மருத்துவம் ஆகிய துறைகளில் வெளியாகும் சக மதிப்பாய்வு செய்யப்பட்ட ஆய்விதழ் கட்டுரைகளின் சுருக்கங்களை உள்ளடக்கிய தரவுத்தளமாகும். இது 1926 முதல் வெளிவருகிறது.  
எபிஸ்கோ, ஓவிட் மற்றும் அறிவியல் வலை உள்ளிட்ட பல சேவைகளின் மூலம் இதை அணுக முடியும்.  
முதல் இணையப் பதிப்பு காந்த நாடாவில் வெளியிடப்பட்டது. இது சுருக்கங்களின் உரை இல்லாமல் நூலியல் தகவல்களை மட்டுமே கொண்டிருந்தது. மேலும் இது விரைவான சேவையாகக் கருதப்பட்டது.
# காதல் கதை

**காதல் கதை** (*Kadhal Kadhai*) மேலும் இது **வேலு பிரபாகரனின் காதல் கதை** என்றும் அழைக்கப்படுகிறது இது 2009 ஆண்டு வெளியான இந்திய தமிழ் சிற்றின்ப காதல் நாடகத் திரைப்படம் ஆகும். வேலு பிரபாகரன் எழுதி இயக்கிய இப்படத்தில் வேலு பிரபாகரன், ஷெர்லி தாஸ், பிரீத்தி ரங்காயணி, பாபிலோனா, ஸ்டெஃபி ஆகியோர் முக்கிய கதாபாத்திரங்களில் நடித்துள்ளனர், இதில் ஜெய் ராத்தன், அதிரூபன், சம்பத் ராம், ஸ்ரீலேகா, சாட்சி சிவா, சுருளி மனோகர் ஆகியோர் துணை வேடங்களில் நடித்துள்ளனர். ஜே. சதீஷ்குமார் தயாரித்த இப்படத்திற்கு இளையராஜா இசை அமைத்தார். இந்திய தணிக்கை வாரியத்துடன் பல வருட போராட்டத்திற்குப் பிறகு, படம் வயது வந்தோர் பார்க்கத்தகது என்ற பிரிவில் 17 சூலை 2009 அன்று வெளியிடப்பட்டது. இப்படம் தெலுங்கில் *மன்மதுலு* என்றும் பெயரில் மொழிமாற்றம் செய்யப்பட்டது. 2017 இல் வேலு பிரபாகரன் ஷெர்லி தாஸை மணந்தார்.
# காதல் கதை

## கதை

திரைப்பட இயக்குநர் வேலு பிரபாகரன் நிர்வாண காட்சிகள் அடங்கிய ஒரு சர்ச்சைக்குரிய படத்தை இயக்குகிறார். அப்படத்தை தணிக்கை வாரியம் வெளியிட தடை விதிக்கிறது. இதனால், வேலு பிரபாகரன் படத்தை வெளியிடுவதற்கான சட்டப் போராட்டத்தில் ஈடுபடுகிறார். ஒரு நாள், நீதிமன்ற விசாரணைக்குப் பிறகு வெளிவரும் வேலு பிரபாகரனை குண்டர்கள் தாக்குகிறார்கள். இதனால் அவர் ஆபத்தான நிலையில் மருத்துவமனைக்கு கொண்டு செல்லப்படுகிறார். கொலை முயற்சி குறித்து காவல் துறையினர் விசாரிக்கின்றனர். அண்மையில் வேலு பிரபாகரனை நேர்காணல் கண்ட பெண் பத்திரிகையாளரிடம் (ஸ்டெஃபி) காவல்துறையினர் விசாரிக்கின்றனர். சில நாட்களுக்கு முன்பு, விஷ்ணுபுரம் கிராமத்தைச் சேர்ந்த ராணி (ஷெர்லி தாஸ்), தங்கம் (பிரீத்தி ரங்காயணி), சரோஜா (பாபிலோனா) ஆகிய மூன்று பெண்களைப் பற்றிய தனது படத்தின் கதையை வேலு பிரபாகரன் அவளிடம் சொன்னார். அந்த மூன்று பெண்களுக்கும் ஒரு பொதுவான பிரச்சினை உள்ளது. அது காமம் ஆகும்.  
உயர் சாதி மக்களுக்கும், தாழ்த்தப்பட்ட மக்களுக்கும் இடையே அடிக்கடி ஏற்படும் சாதிக் கலவரங்களால் விஷ்ணுபுரம் பாதிக்கப்படுகிறது. ஒரு கலவரத்தின்போது, தாழ்த்தப்பட்ட பெண்ணான ராணியை சக்தி (ஜெய் ராதன்) என்ற உயர் சாதி இளைஞன் காப்பாற்றுகிறான். பின்னர் அவர்கள் ஒருவருக்கொருவர் காதல்வயப்படுகின்றனர். சக்தி இதயமற்ற சாதித் தலைவரான ரெட்டியாரின் மகன், ராணி மிருகத்தனமான கருப்பையாவின் ( சம்பத் ராம் ) அக்காள் மகள். ரெட்டியாரும் கருப்பையாவும் பகை கொண்டவர்கள். திருமணமாகாத ஒரு பள்ளி ஆசிரியரிடம் (ஆதிரூபன்) வாழ்க்கையில் வழுக்கி விழுந்த தங்கம் வீட்டுவேலை செய்கிறாள். தங்கத்தை கர்ப்பமாக்கி அவளுடைய காதலன் அவளை கைவிட்டுவிடுகிறான். கைப்பிள்ளையுடன் உள்ள தங்கத்தை அவளது அண்ணன் பழனியும், அண்ணி சரோஜாவும் வீட்டைவிட்டு வெளியேற்றுவிடுகின்றனர். இதன் பிறகே அவள் ஆசிரியரிடம் வீட்டு வேலைக்கு வருகிறாள். ஒரு நாள், ஆசிரியர் தங்கத்திற்கு தூக்க மாத்திரை கலந்த பால் கொடுத்து, தூக்க கலக்கத்தில் உள்ள அவளை பாலியல் பலாத்காரம் செய்கிறார். பின்னர் ஆசிரியர் தங்கத்தை திருமணம் செய்து கொள்வதாக உறுதியளிக்கிறார். ஆனால் பின்னர் ஆசிரியரது குடும்பத்தினர் அவரது சாதியைச் சேர்ந்த ஒரு பெண்ணுடன் அவருக்கு திருமண ஏற்பாடு செய்துள்ளதாக தெரிவிக்கின்றனர். இரண்டாவது முறையாக ஒரு ஆணால் ஏமாற்றபட்டதை உணர்ந்த தங்கம் அந்த ஆசிரியரின் முகத்தில் துப்புகிறாள் அவர் கிராமத்தை விட்டு வெளியேறுகிறார். பணத்திற்காக எதையும் செய்யும் சரோஜா, ரெட்டியருடன் கள்ள உறவு வைத்திருக்கிறாள். ஒரு நாள், பழனி சரோஜா ரெட்டியருடன் படுத்திருப்பதைக் கண்டுபிடிக்கிறான். இதன் பிறகு ரெட்டியார் அவனைக் கொடூரமாகக் கொன்றார்.  
கதையைச் சொன்ன, வேலு பிரபாகரன் பத்திரிகையாளரிடம் தனது காதல் வாழ்க்கையையும் இந்த படத்தை இயக்கத் தூண்டிய காரணத்தையும் தற்போது வரை, குறிப்பிடுகிறார். காவல்துறையினர் வேலுபிரபாகரனை கொல்ல முயன்ற குற்றவாளியை கைது செய்கிறார்கள். இந்த கொலை முயற்சிக்கு காரணம் வேலு பிரபாகரனின் முன்னாள் மனைவி ஆவாள். அவள் தனது முந்தைய திருமணத்தை தனது புதிய கணவரிடமிருந்து மறைக்க விரும்பி, அதற்காக அவரைக் கொல்ல குண்டர்களை அனுப்பினாள்.  
சில மாதங்களுக்குப் பிறகு, குணமடைந்து திரும்பும் வேலு பிரபாகரன், பத்திரிகையாளரைச் சந்தித்து, தனது படத்தின் இறுதிக்கட்டத்தை அவரிடம் சொல்கிறார். இளம் காதலர்கள் தப்பி ஓட முடிவு செய்கின்றனர். ஆனால் ரெட்டியார் இளம் காதலர்களைப் பிடித்துவந்து ராணியை தலையை துண்டிக்கிறார். இதனால் அவரது மகன் சக்தி அவரை கொல்கிறான். இக்கதையைக் கேட்ட பின்னர் பத்திரிகையாளர் தனது காதலை வேலு பிரபாகரனிடம் தெரிவிக்கிறார். தான் காதலை நம்பவில்லை என்று அவரிடம் சொல்கிறார், ஆனால் அவர் காமத்தை நம்புகிறார்.
# காதல் கதை

## நடிகர்கள்

- வேலு பிரபாகரன் அவராகவே
- ஷெர்லி தாஸ் ராணியாக
- பிரீத்தி ரங்காயணி தங்கமாக
- பாபிலோனா சரோஜாவாக
- ஸ்டெபி பத்திரிக்கையாளராக
- ஜெய் ரத்தன் சக்தியாக
- சம்பத் ராம் கருப்பையாவாக
- அதிரூபன் ஆசிரியராக
- சிறீலேகா ராணியின் தாயாக
- சாக்சி சிவா காவல் ஆய்வாளராக
- சுருளி மனோகர்
- சுந்தர்
- பூச்சி செந்தில்
- ஆவடி மனோகரன்
- அன்பு தென்னரசு
# காதல் கதை

## தயாரிப்பு

வேலு பிரபாகரன் 2003 அக்டோபரில் *கதல் அரங்கம்* என்ற திரைப்படத்தைத் தயாரிக்கும் பணியைத் தொடங்கினார், இந்தத் படத்திற்கான கதை, திரைக்கதை, உரையாடலை எழுதினார். இந்த படம் சமூகத்தில் காமம் குறித்து நிலவும் பொய்யை அம்பலப்படுத்தும் என்று வேலு பிரபாகரன் குறிப்பிட்டார். ஆனால் பின்னர் அவர் படத்தின் இயக்குநர் பெயராக தனது சகோதரர் வேலு ராஜாவை குறிப்பிட்டார். இப்படம் நடைமுறையில் உள்ள சாதி முறையையும், பாலுணர்வையும் ஆராய்கிறது. ஆகவே, வெட்ட வேண்டிய காட்சிகள் காரணமாக படத்திற்கு சான்றிதழை வழங்க தணிக்கை வாரியம் தயாராக இல்லை. 2004 திசம்பரில் தணிக்கை வாரியத்துடன் போராட்டம் தோன்றியது. 2006 நவம்பரில், வேலு பிரபாகரன் செய்தியாளர் கூட்டத்தில் ஒரு உணர்ச்சிபூர்வமான வேண்டுகோளை விடுத்தார், "அடக்குமுறைதான் நிறைய பாலியல் குற்றங்களுக்கு காரணமாகிறது. மேற்கத்திய நாடுகளில் இவ்வாறு இல்லை, அதனால்தான் அவர்கள் உடலைக் காண்பிப்பதை பெரிய விஷயமாக கருதுவதில்லை. இங்கே, ஒரு அரைகுறை தாவணியானது பார்வையாளர்கள் அனைவரையும் கவர்ந்துள்ளது ". 2009 ஆண்டில் தணிக்கைக் குழு இறுதியாக சில காட்சிகளை வெட்டியும், சில உரையாடல்களை மௌணித்தும் தணிக்கை சான்றை அளிக்க ஒத்துக் கொண்டாலும், அது *காதல் அரங்கம்* என்ற பெயரை காதல் கதை என்று மாற்றியது. இயக்குநர் தனது வாழ்க்கைக் கதையிலில் சில கூறுகளை படத்தில் செருகியதால், படத்தின் பெயரை வேலு பிரபாகரனின் காதல் கதை என்றும் குறிப்பிட்டார். படத்தில் அவரது கருத்துக்களையும் படம் வெளியான விதத்தின் சிரமங்களையும் விவரிக்கபட்டுள்ளது. அதே நேரத்தில் அவர் ஒரு திரைப்பட இயக்குனரின் பாத்திரத்தில் நடித்தார், படத்தின் கூறுகளில் தன் சுயசரிதை உள்ளது என்று குறிப்பிட்டார்.
# காதல் கதை

## இசை

திரைப்பட பினண்ணி இசை, பாடல் இசை ஆகியவற்றை இசையமைப்பாளர் இளையராஜா அமைத்தார். 2009 ஆம் ஆண்டில் வெளியிடப்பட்ட இந்த படத்தின் இசைப்பதிவில், முத்துலிங்கம், மு. மேத்தா எழுதிய இரண்டு பாடல்கள் உள்ளன.
# காதல் கதை

## வெளியீடு

இந்த படம் 2009 சூலை 17 அன்று *அச்சமுண்டு அச்சமுண்டு* மற்றும் *வெடிகுண்டு முருகேசன்* ஆகிய படங்களுடன் வெளியானது.
# மீரா முகர்ஜி

**மீரா முகர்ஜி** (Meera Mukherjee 1923-1998) ஓர் இந்தியச் சிற்பி மற்றும் எழுத்தாளர் ஆவார், பண்டைய பெங்காலி சிற்பக் கலைக்கு நவீனத்துவத்தைக் கொண்டுவரும் செயல்களில் ஈடுபட்டார். சத்தீசுகர், பஸ்தர் மாவட்டத்தில் இவர் *தகோரா எனும்* புதுமையான வெண்கல வார்ப்பு நுட்பங்களைப் (*லாஸ்ட் வேக்ஸ் கேஸ்டிங் முறையின் மேம்பாடு)* பயன்படுத்தும் முறையினைக் கற்றார். கலைக்கான பங்களிப்பிற்காக 1992 ஆம் ஆண்டில் இந்திய அரசின் நான்காவது மிக உயரிய குடிமை விருதான பத்மசிறீ விருது பெற்றார்.
# மீரா முகர்ஜி

## ஆரம்பகால வாழ்க்கை மற்றும் கல்வி

மீரா முகர்ஜி, 1923 இல் கொல்கத்தாவில் விஜயேந்திரமோகன் முகர்ஜி மற்றும் பினாபானி தேவி தம்பதியினரின் மகளாகப் பிறந்தார். அபனிந்திரநாத் தாகூர் *இந்தியன் சொசைட்டி ஆஃப் ஓரியண்டல் ஆர்ட்* மையத்தில் இவர் தனது துவக்க காலப் பயிற்சியினை மேற்கொண்டார். 1941 ஆம் ஆண்டு தனக்கு திருமணம் ஆகும் வரை அங்கேயே தங்கியிருந்தார். இவர் குறுகிய காலத்திலேயே திருமண முறிவு பெற்றார். அதன் பின்னர் கொல்கத்தா அரசு கலை மற்றும் கைவினைக் கல்லூரியில் (இன்றைய டெல்லி தொழில்நுட்ப பல்கலைக்கழகம்) தனது படிப்பினைத் தொடர்ந்தார். *மியூனிக் அகாடமி ஆஃப் ஃபைன் ஆர்ட்ஸில்* தனது திறமைகளை வளர்த்துக் கொள்ள 1953 ஆம் ஆண்டில் இந்தோ-ஜெர்மன் பெல்லோஷிப்பைப் பெற்றார். இது டோனி ஸ்டாட்லர் மற்றும் ஹென்ரிச் கிர்ச்னரின் கீழ் பணிபுரியும் வாய்ப்புகளை வழங்கியது.
# மீரா முகர்ஜி

## விருதுகள் மற்றும் மரியாதைகள்

முகர்ஜி 1968 ஆம் ஆண்டில், சிற்ந்த கைவினைஞருக்கான பத்திரிகை விருதை இந்திய குடியரசுத் தலைவரிடமிருந்து பெற்றார். 1981 ல் அபனிந்திர தாகூர் பரிசையும் மேற்கு வங்க அரசிடமிருந்து பெற்றார். இந்திய அரசிடமிருந்து 1992 இல் பத்மசிறீ விருது பெற்றார்.
# சுரூபா முகர்ஜி

**சுரூபா முகர்ஜி** (Suroopa Mukherjee) ஓர் இந்திய எழுத்தாளர். போபால் பேரழிவு பற்றிய புத்தகம் உட்பட குழந்தைகள் மற்றும் இளைஞர்களுக்கான பல புத்தகங்களை எழுதியவர். டெல்லி பல்கலைக்கழக இந்து கல்லூரியில் ஆங்கில இலக்கியம் கற்பிக்கும் இவர், சுற்றுச்சூழல் பாதிப்பு மற்றும் பெருநிறுவன குற்றங்கள் தொடர்பான பிரச்சினைகள் குறித்து இளைஞர்களுக்கு விழிப்புணர்வை ஏற்படுத்த ஏற்படுத்தப்பட்ட மாணவர் குழுவின் ஒருங்கிணைப்பாளராக உள்ளார்.  
பெரியவர்களுக்காக வெளியிட்ட இவரது முதல் புதினம் *அக்ராஸ் தி மிஸ்டிக் ஷோர்* மார்ச் 2007 இல் *மேக்மில்லன்* பதிப்பகத்தால் வெளியிடப்பட்டது*.* இவரது "*சர்வைவிங் போபால்*" போபால் பேரழிவினால் பாதிக்கப்பட்ட சமூகத்தின் வாய்வழி சான்றுகளை எடுத்துரைக்கிறது. இந்த பேரழிவினால் ஏற்பட்ட பாதிப்புகளையும் அதன் பின்விளைவுகளையும் இந்த நூல் பகுப்பாய்வு செய்கிறது.
# காவேரி நம்பீசன்

**காவேரி நம்பீசன்** (Kavery Nambisan) ஓர் இந்திய அறுவை சிகிச்சை நிபுணர் மற்றும் புதின எழுத்தாளர் ஆவார். இவரது தொழில் வாழ்க்கை இவரது புதினத்தில் தாக்கம் செலுத்துகிறது.
# காவேரி நம்பீசன்

## வாழ்க்கை

காவேரி நம்பீசன் குடகு மாவட்டம் பலங்கலா கிராமத்தில் ஓர் அரசியல்வாதி குடும்பத்தில் பிறந்தார். இவரது தந்தை சி. எம். பூனாச்சா மத்திய ரயில்வே அமைச்சராக இருந்தார். இவர் தனது ஆரம்ப ஆண்டுகளை மடிக்கேரியில் கழித்தார். பின்னர் இங்கிலாந்தின் லிவர்பூல் பல்கலைக்கழகத்தில் அறுவை சிகிச்சை மருத்துவம் பயின்றார்
# காவேரி நம்பீசன்

## விருதுகள் மற்றும் அங்கீகாரம்

### இலக்கிய விருதுகள் மற்றும் அங்கீகாரம்

கேவரி நம்பீசன் 2005 ஆம் ஆண்டில் *கூர்க் பெர்சன் ஆஃப் தி இயர் விருது பெற்றார்.*
# காவேரி நம்பீசன்

## வெளியீடுகளின் பட்டியல்

- *ஒன்ஸ் அபான் எ ஃபாரஸ்ட்*, குழந்தைகள் புத்தக அறக்கட்டளை, இந்தியா, 1986. (காவேரி பட் என. )
- *கிட்டி கைட்*, குழந்தைகள் புத்தக அறக்கட்டளை, இந்தியா, 1987. (காவேரி பட் என. )
- *தெ ட்ரூத் அபவுட் பாரத் (அல்மோஸ்ட்)*, பெங்குயின் இந்தியா, 1991. (காவேரி பட் என. )
- *தெ ஸென்ட் ஆஃப் பெப்பர்*, பெங்குயின் இந்தியா, 1996.
- *மேங்கோ கல்ர்டு ஃபிஷ்*, பெங்குயின் இந்தியா, 1998.
- *விங்ஸ் ஆஃப்* பட்டர்பிளை, பெங்குயின் இந்தியா, 2002.
- *தி ஹில்ஸ் ஆஃப் ஆங்கேரி*, பெங்குயின், 2005.
- *தெ ஸ்டோரி மஸ்ட் னாட் பி டோல்டு*, பெங்குயின், 2010.
- *எ டவுன் லைக் எவர்*, அலெஃப் புக் கம்பெனி, 2014.
# ஜாசியா அக்தர்

**ஜாசியா அக்தர்** (Jasia Akhtar) சம்மு காசுமீர் மாநிலத்தின் சோபியான் மாவட்டத்தைச் சேர்ந்த இந்தியத் துடுப்பாட்ட வீராங்கனை ஆவார். டி 20 குயின்ஸ் லெவன் கிரிக்கெட் லீக்கின் இறுதிப் போட்டியில் இலங்கை லெவன் அணிக்கு எதிராக எல்.ஐ.சி சண்டிகர் லெவன் அணிக்காக இறுதிவரை ஆட்டமிழக்காமல் 44 ஓட்டங்கள் எடுத்தார். இந்தியத் துடுப்பாட்டக் கட்டுப்பாட்டு வாரியம் ஏற்பாடு செய்த தேசிய அளவிலான பெண்கள் துடுப்பாட்டப் போட்டியில் அக்தர் 2013 முதல் பஞ்சாப் துடுப்பாட்ட அணியை பிரதிநிதித்துவப்படுத்தியுள்ளார். இந்தியப் பெண்கள் துடுப்பாட்ட அணியில் இடம் பிடித்த முதல் சம்மு காசுமீர் பெண் எனும் பெருமை பெற்றார். ஜனவரி 2019 இல், 2018–19 சீனியர் மகளிர் சேலஞ்சர் கோப்பைக்கான இந்தியா ரெட் அணியில் இடம் பெற்றார்.
# 1,2-ஈத்தேன் டைதயோல்

**1,2-ஈத்தேன் டைதயோல்** (*1,2-Ethanedithiol*) என்பது C<sub>2</sub>H<sub>4</sub>(SH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். இது மிகவும் தனித்துவம் மிக்க வாசனையைக் கொண்டுள்ளது. இவ்வாசனை பலரால் அழுகிய முட்டைக்கோசுடன் ஒப்பிடப்படுகிறது. கரிமத் தொகுப்பு வினைகளில் ஒரு பொதுவான கட்டுமானத் தொகுதியாகவும் உலோக அயனிகளுக்கான ஒரு சிறந்த ஈந்தணைவியாகவும் 1,2-ஈத்தேன் டைதயோல் கருதப்படுகிறது.  
1,2- இருகுளோரோயீத்தேனுடன் நீரிய சோடியம் பைசல்பைடைச் சேர்த்து வினைபுரியச் செய்து வர்த்தக முறையில் இச்சேர்மம் தயாரிக்கப்படுகிறது. 1,2- இருபுரோமோயீத்தேனுடன் தயோயூரியாவைச் சேர்த்து வினைபுரியச் செய்து தொடர்ந்து நீராற்பகுத்தல் வினைக்கு உட்படுத்தி ஆய்வகங்களில் 1,2-ஈத்தேன் டைதயோல் தயாரித்துக் கொள்ளப்படுகிறது.
# 1,2-ஈத்தேன் டைதயோல்

## பயன்பாடுகள்

1,2-ஈத்தேன் டைதயோல் ஒரு 1,2-டைதயோலாக ஆல்டிகைடுகள் மற்றும் கீட்டோன்களுடன் வினபுரிந்து, வேதியியல் இடைநிலையாகப் பயன்படும் 1,3-டைதயோலேனைக் கொடுக்கும் என்பதால் கரிம வேதியியலில் பரவலாகப் பயன்படுத்தப்படுகிறது.  
::CH(SH) + RR'CO → CHSCRR' + HO  
குழுவை 1,3-டைதயோலேனாக மாற்றி பாதுகாக்கும் வினை]]
பிற 1,2- மற்றும் 1,3-டைதயோல்கள் இவ்வினையில் பங்கேற்று 1,3-டைதயோலேன்களையும் ஆறு உறுப்பு வளையம் கொண்ட 1,3 டைதயேன்களையும் கொடுக்கின்றன.  
எத்திலீன் கிளைக்கால் போன்ற டையால்கள் இவ்வினையை ஒத்த வினைகளில் பங்கேற்று 1,3-டையாக்சோலேன்களையும் 1,3-டையாக்சேன்களையும் கொடுக்கின்றன. ஆல்டிகைடுகளிலிருந்து பெறப்பட்ட டைதயோலேன்கள் மற்றும் டைதயேன்களின் சிறப்பம்சம் என்னவென்றால், இவற்றிலுள்ள மீத்தேன் குழுவை புரோட்டான் நீக்கம் செய்து அதன் விளைவாக கார்பன் எதிர்மின் அயனியை ஆல்கைலேற்றம் செய்ய முடியும்.  
1,2-ஈத்தேன் டைதயோல் பொதுவாக பெப்டைடு பிளவு தொகுப்பு வினைகளில் துப்புரவாக்கியாகப் பயன்படுத்தப்படுகிறது
# பிரியா புனியா

**பிரியா புனியா** (Priya Punia பிறப்பு: ஆகஸ்ட் 6, 1996) ஓர் இந்தியப் பெண்கள் துடுப்பாட்ட அணி வீராங்கனை ஆவார் . டிசம்பர் 2018 இல், நியூசிலாந்திற்கு எதிரான தொடருக்கான இந்திய அணியில் இவர் இடம் பெற்றார். பிப்ரவரி 6, 2019 அன்று நியூசிலாந்து பெண்கள் துடுப்பாட்ட அணிக்கு எதிராக இந்தியாவுக்காக மகளிர் இருபதுக்கு -20 சர்வதேச கிரிக்கெட்டில் (WT20I) அறிமுகமானார்.  
செப்டம்பர் 2019 இல், தென்னாப்பிரிக்காவுக்கு எதிரான தொடருக்கான இந்திய மகளிர் ஒருநாள் சர்வதேச அணியில் இவர் இடம் பெற்றார். இவர் அக்டோபர் 9, 2019 அன்று தென்னாப்பிரிக்காவிற்கு எதிராக மகளிர் ஒருநாள் போட்டியில் அறிமுகமானார்.
# அர்த்தநாரி (2016 திரைப்படம்)

**அர்த்தநாரி** (*Arthanari*) என்பது 2016ஆம் ஆண்டு வெளியான இந்திய தமிழ் அதிரடி பரபரப்பூட்டும் திரைப்படம் ஆகும். இப்படத்தில் அருந்ததி அறிமுக நடிகர் ராம்குமார் ஆகியோர் முதன்மை பாத்திரங்களில் நடித்துள்ளனர். இப்படம் மலையாளத்தில் *அர்த்தநாரி* என்று மொழிமாற்றம் செய்யபட்டு வெளியிடப்பட்டது.
# அர்த்தநாரி (2016 திரைப்படம்)

## கதை

செல்வமணிக்கம் சென்னையில் ஒரு ஆசிரமத்தை நடத்திவருகிறார், கார்த்திக் அங்கே வளர்கிறான். காவல் அதிகாரியான சத்தியப்பிரியா கார்த்திக்குடன் மோதலில் ஈடுபடுகிறாள். பின்னர் அவனது கடந்த காலத்தைப் பற்றி அறிந்து அவனுக்கு ஆறுதல் கூறுகிறாள். பின்னர் அவர்கள் காதலிக்கிறார்கள். ஒரு நாள், செல்வமணிக்கம் இறந்து விடுகிறார். அவர் இயற்கையான மரணம் அடைந்ததாக கார்த்திக் கருதுகிறான். ஆனால் அவர் கொலை செய்யப்பட்டதாக சத்தியப்பிரியா சொல்லுகிறாள். கார்த்திக்கும், சத்தியப்பிரியாவும் இணைந்து செல்வமணிக்கத்தின் மரணத்திற்குப் பழிவாங்க விரும்புகிறார்கள்.
# அர்த்தநாரி (2016 திரைப்படம்)

## நடிகர்கள்

- அருந்ததி சத்தியப்ரியாவாக
- ராம்குமார் கார்த்தியாக
- நாசர் செல்வமணிக்கமாக
- ராஜேந்திரன்
- அபிசேக் வினோத் கடத்தல்காரராக
- கே. சிவசங்கர் ராமசாமியாக
- வழக்கு எண் முத்துராமன்
- சம்பத் ராம்
- மிப்பு கார்த்திக்கின் நண்பராக
- சுதாகர்
- தவசி
# அர்த்தநாரி (2016 திரைப்படம்)

## தயாரிப்பு

இப்படத்தை பாலாவின் முன்னாள் உதவியாளர் சுந்தர இளங்கோவன் இயக்கியுள்ளார்..மோதல் கொலையில் நிபுணத்துவம் பெற்ற காவல் அதிகாரி சத்தியபிரியாவாக அருந்ததியும், சத்தியப்ரியா வழக்கில் சிக்கிய கட்டுமானப் பொறியாளராக அறிமுக நடிகர் ராம்குமார் நடிக்கிறார். தனது பாத்திரத்திற்கு தயாராவதற்காக, அருந்ததி *ப்ளூ ஸ்டீல்*, *தி போன் கலெக்டர்,* *மர்தானி* உள்ளிட்ட அதே வகையிலான படங்களை பார்த்தார். ஆண், பெண் கதாபாத்திரங்களுக்கு சம அளவு முக்கியத்துவம் இருப்பதால் படத்திற்கு அர்த்தநரி என்று பெயரிடப்பட்டது. படத்தில் நாசர் துணை வேடத்திலும், ராஜேந்திரன் எதிர்மறைப் பாத்திரத்திலும் நடித்துள்ளானர்.
# அர்த்தநாரி (2016 திரைப்படம்)

## இசை

படத்தின் பாடல்களுக்கு வி. செல்வகணேஷ் இசையமைத்தார்.
# அர்த்தநாரி (2016 திரைப்படம்)

## வெளியீடு

*டைம்ஸ் ஆப் இந்தியா* இப்படத்திற்கு ஐந்து நட்சத்திரங்களில் ஒன்றரையைக் கொடுத்து, "குறைந்த செலவில் எடுக்கபட்ட படங்கள் மோசமான உணர்வைத் தரும் படங்களாக உள்ளன. ஆனால் இது அவ்வாறு மோசமான உணர்வைத் தரவில்லை" என்று எழுதியது. *டைம்ஸ் ஆப் இந்தியா* சமயம் இந்த படத்திற்கு ஐந்து நட்சத்திரங்களில் இரண்டை வழங்கியது மேலும் இயக்குனரையும், அருந்ததியின் நடிப்பையும் பாராட்டியது.
# தெரு நாய்கள் (திரைப்படம்)

**தெரு நாய்கள்** (*Theru Naaigal*) என்பது 2017ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். எஸ். ஹரி உத்ரா எழுதி இயக்கிய இப்படத்தில் பிரதீக், அட்சதா சிறீதர் ஆகியோர் முக்கிய கதாபாத்திரங்களில் நடித்துள்ளனர், மேலும் இதில் அப்புக்குட்டி, இமான் அண்ணாச்சி, பாவெல் நவகீதன் , மதுசூதன், ராமச்சந்திரன் துரைராஜ், மைம் கோபி உள்ளிட்ட முக்கிய நடிகர்கள் நிடித்துள்ளனர். இப்படத்தின் பணிகள் 2016 ஆம் ஆண்டின் நடுவில் தொடங்கியது. விமர்சகர்களிடமிருந்து கலவையான விமர்சனங்களுடன் 22 செப்டம்பர் 2017 அன்று வெளியானது.
# தெரு நாய்கள் (திரைப்படம்)

## நடிகர்கள்

- சுபாஷ் குமாராக
- அக்சதா சிறீதர் சாஸ்திரி
- மதுசூதன் சொக்கலிங்கமாக
- மைம் கோபி மருதமுத்தாக
- சாய் தீனா
- இமான் அண்ணாச்சி கிருஷ்ணனாக
- ராமச்சந்திரன் துரைராஜ்
- அப்புக்குட்டி கதிராக
- பாவெல் நவகீதன் வினோத்தாக
- ஆறு பாலா பாவாவாக
- கஜராஜ் அரசியல்வாதியாக
- முத்துராமன்
- சூசை குமார் சேத்தாக
- கூல் சுரேஷ் மருதமுத்துவின் உதவியாளராக
- சம்பத் ராம் கஜாவாக
- ரேகா சுரேஷ்
- பிர்லா போஸ் மாவட்ட ஆட்சியராக
- நிலானி
- சரண்யா
# தெரு நாய்கள் (திரைப்படம்)

## தயாரிப்பு

ஹரி உத்ரா இந்த திரைப்படத்தை எழுதினார். இப்படத்தின் கதையானது பெருநிறுவனங்களின் செயல்பாடுகள், விவசாயிகள் எதிர்கொள்ளும் பிரச்சினைகள் போன்றவற்றை அடிப்படையாகக் கொண்டது. கதையின் சர்ச்சைக்குரிய கருப்பொருள் காரணமாக தயாரிப்பாளர் ஒருவரைக் கண்டடைவது துவக்கத்தில் கடினம் என்று ஐ கிரியேஷன்ஸ் படத்திற்கு நிதியளிக்க ஒப்புக்கொள்வதற்கு முன்பு கருதினார். படத்துக்கு யு சான்றிதழை தணிக்கை வாரியம் அளித்தது. தணிக்கை வாரியம் ஆரம்பத்தில் கதையின் உள்ளடக்கம் குறித்து சந்தேகம் கொண்டிருந்ததாகவும் ஆனால் பின்னர் அது திருப்தி அடைந்ததாகவும் குறிப்பிட்டார். ஏனெற்றால் கதையானது மீத்தேன் எரிவாயுவை வேளாண் நிலங்களில் இருந்து எடுக்கும் திட்டம் குறித்த சிக்கல்களைக் கொண்டிருப்பதால் அது அரசாங்கத்திற்கு எதிரானது என்றும் ஹரி குறிப்பிட்டார்.
# தெரு நாய்கள் (திரைப்படம்)

## இசை

படத்திற்கான இசையை ஹரிஷ், சதீஷ் இரட்டையர் அமைத்தனர். படத்தின் இசை உரிமையை மியூசிக் 247 வாங்கியது. இந்த இசைக் கோப்பு 28 சூலை 2017 அன்று வெளியிடப்பட்டது. அதில் நான்கு பாடல்கள் இடம்பெற்றிருந்தன.
# தெரு நாய்கள் (திரைப்படம்)

## வெளியீடு

*தெரு நாய்கள்* தமிழகம் முழுவதும் பிற எட்டு படங்களுடன் திரையரங்குகளில் வெளியானது. இது சென்னையில் 2017 ஆம் ஆண்டில் அதிக நெரிசல் மிகுந்த திரைப்பட வெளியீட்டு நாளாக இருந்தது. இந்த படம் 22 செப்டம்பர் 2017 அன்று கலவையான விமர்சனங்களுடன் வெளியானது.
# கெர்லெக்யுன் வௌவால்

| <div>காப்பு நிலை</div> |  |
| --- | --- |
| <div>  
தீவாய்ப்பு கவலைக் குறைந்த இனம் <small>(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம்: | வெசுபெர்டிலினிடே |
| பேரினம்: | *இசுகோடோமேனசு*  
<small>தாப்சன், 1875</small> |
| சிற்றினம்: | <div>***இ. ஆர்னடசு***</div> |
| **<span>*இசுகோடோமேனசு ஆர்னடசு*</span>**
(பிளைத், 1851) |  |
| பிற பெயர்கள் |  |
| * <small>*நிக்டிசிஜெசு*</small> *<small>எமர்ஜினேடசு</small>*
* <small>*நிக்டிசிஜெசு*</small> *<small>நிவிகோலசு</small>*
* *<small>நிக்டிசிஜெசு ஆர்னடசு</small>*
* *<small>இசுகோடோமேனசு எமர்ஜினேடசு</small>* | } |
**கெர்லெக்யுன் வௌவால்** (*Harlequin bat*)(*இசுகோடோமேனசு ஆர்னடசு* ) என்பது வெசுபெர்டிலியோனிடே என்ற குடும்பத்தில் உள்ள வௌவால் சிற்றினமாகும். இது ***இசுகோடோமேனசு*** பேரினத்தில் உள்ள ஒரே ஒரு சிற்றினமாகும்.  
இந்த வௌவால் தென்கிழக்கு ஆசியாவில் இந்தியா முதல் சீனா மற்றும் வியட்நாம் வரை காணப்படுகிறது.  
பொதுவான பரவலாகக் காணப்படும் இந்த இனம். இது காடுகள் மற்றும் குகைகளில் வாழ்கிறது. இது ஓய்வாக மரங்களில் தங்கும்.
# ஆண்டனி (திரைப்படம்)

**ஆண்டனி** (*Antony*) என்பது 2018 ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். குட்டி குமார் எழுதி இயக்கிய இப்படத்தில் லால், நிஷாந்த், வைஷாலி ஆகியோர் முக்கிய கதாபாத்திரங்களில் நடித்துள்ளனர். இப்படம் 2018 சூன் முதல்நாளன்று வெளியானது.
# ஆண்டனி (திரைப்படம்)

## நடிகர்கள்

- லால் ஜியார்ஜாக
- நிஷாந்த் ஆண்டனியாக
- வைசாலி மகாவாக
- ரேகா
- சம்பத் ராம்
- சேரன்ராஜ்
- வெப்பம் ராஜா
- பில்லலா ஜெகன்
- ராஜ்காந்த்
- சிவா
- ராஜ்குமார்
# ஆண்டனி (திரைப்படம்)

## தயாரிப்பு

இந்த படம் "இந்தியாவின் முதல் மூட்ட மருட்சி அறிவியல் பரபரப்பூட்டும் திரைப்படம்" என்று வணிகம் செய்யப்பட்டது. இப்படத்தில் ஒரு மனிதன் மகிழுந்தில் சிக்கி நிலவறையில் சிக்கிக்கொள்கிறான். இப்படம் பெரும்பாலும் கொடைக்கானலில் படமாக்கப்பட்டது. நடிகர் ரகுவரனுக்கு அஞ்சலி செலுத்துவதற்காக அவர் *பாட்ஷா* (1995) படத்தில் ஏற்றிருந்த எதிர் நாயக பாத்திரத்தின் பெயரான *ஆண்டனி* என்று பெயர் இப்படத்திற்கு இடப்பட்டது.
# ஆண்டனி (திரைப்படம்)

## இசை

படத்தின் பாடல்களுக்கான இசையை 19 வயதான அறிமுக இசையமைப்பாளர் சிவத்மிகா அமைத்தார். முகநூலில் தனது பணியை காட்டியதைக் கண்டு தயாரிப்பாளர் விவேக் அவரை அணுகினார்.  
படத்தின் பாடல்கள் 2018 மேயில் நடைபெற்ற விழாவில் வெளியிடப்பட்டன.
# ஆண்டனி (திரைப்படம்)

## வெளியீடும் வரவேற்பும்

படம் 2018 சூன் முதல் நாளன்று வெளியிடப்பட்டது. தி டைம்ஸ் ஆஃப் இந்தியாவின் ஒரு விமர்சகர் இந்த படத்திற்கு எதிர்மறையான விமர்சனத்தை அளித்தார், இருப்பினும் "பார்வையாளர்களுக்கு ஆறுதலாக இருப்பது ஓரளவு மென்மையாய் ஒளிப்பதிவுவும், இரண்டு மறக்கமுடியாத காட்சிகளும்" என்றார். இந்துஸ்தான் டைம்ஸின் ஒரு விமர்சகர் குறிப்பிட்டார், "நம்பிக்கைக்குரிய ஒரு படம் மோசமான எழுத்து, நடிகர்களின் மோசமான நடிப்பு மற்றும் ஒலி ஆகியவற்றால் தகுதி குறைகிறது. படத்தின் சில காட்சிகள், சுவாரஸ்யமாக இருக்கின்றன. " தி நியூ இந்தியன் எக்ஸ்பிரஸ் மற்றும் டெக்கான் க்ரோனிகல் ஆகியவற்றின் மேலதிக விமர்சனங்கள் படத்தின் கதைக்களத்தை விமர்சித்தனர்.
# இரூபினா குரேசி

**இரூபினா குரேசி** (Rubina Qureshi) ( பிறப்பு: 19 அக்டோபர் 1940) பாக்கித்தானின் முன்னணி சிந்தி பாரம்பரியப் பாடகர்களில் ஒருவராவார். 1960கள் முதல் 1990கள் வரையிலான காலகட்டத்தில் இவர் மிகவும் பிரபலமாக இருந்தார். பாக்கித்தானின் ஐதராபாத் வானொலியால், அறிமுகப்படுத்தப்பட்ட ஆரம்பகால சிந்தி பெண் பாடகர்களில் இவரும் ஒருவர். இவர் பெரும்பாலும் சுஃபி இசைப் பாடல்களைப் பாடியுள்ளார். மேலும், இவர் "சிந்துவின் குயில்" எனவும், "சிந்துவின் புல்புல்" (கொண்டைக்குருவி) எனவும் பிரபலமாக அறியப்படுகிறார்.
# இரூபினா குரேசி

## ஆரம்ப கால வாழ்க்கை

இரூபினா 1940 அக்டோபர் 19 அன்று பாக்கித்தானின் ஐதராபாத்தில் பிறந்தார். இவரது உண்மையான பெயர் ஆயிஷா ஷேக் என்பதாகும். இவரது தந்தையின் பெயர் இல்லாஹி பக்ஸ் ஷேக். இவர் ஒரு பொதுவான பாடகரின் குடும்பத்தைச் சேர்ந்தவர் அல்ல என்றாலும், இவரது சகோதரர் அப்துல் கபூர் ஷேக் உள்ளூர் பாடகராவார். இவர் ஒரு ஆரம்ப பள்ளியில் படிக்கும் போது பள்ளிச் செயல்பாடுகளிலும் நிகழ்வுகளிலும் பாடத் தொடங்கினார். புகழ்பெற்ற கல்வியாளரும் இசைக்கலைஞருமான டாடி லீலாவதி இவரைப் பாராட்டி ஊக்கப்படுத்தினார்.
# இரூபினா குரேசி

## வானொலியில் அறிமுகம்

1955 ஆகத்து 17இல், பாக்கித்தானின் ஐதராபாத் வானொலி நிறுவப்பட்டது. புதிதாக நிறுவப்பட்ட இந்த வானொலி நிலையத்தின் நிர்வாகம் ஐதராபாத்தின் அனைத்து முக்கிய பள்ளிகளுக்கும் திறமையான சிறுவர் சிறுமிகளை வானொலியில் அறிமுகப்படுத்துவதற்காக கடிதம் எழுதியது. இவர் ஒன்பதாம் வகுப்பில் படித்துக்கொண்டிருந்தபோது, வானொலியில் குழந்தை பாடகியாக பாடினார். பிரபல ஒலிபரப்பாளர் எம்.பி. அன்சாரி என்பவரும் புகழ்பெற்ற இசைக்கலைஞரும் பாடகருமான முஹம்மது இப்ராஹிம் ஆகியோர் நடுவர்களாக இருந்தனர். வானொலியில் பதிவுசெய்யப்பட்ட இவரது முதல் சிந்தி பாடல் "பரேன் பாவடி சான், சாவண்டி சான், ரஹி வாஜ் எலி பன்போர் மென்". இந்த பாடல் மிகவும் பிரபலமானது. மேலும் இவர் சிந்து முழுவதும் பிரபலமடைந்தார். தனது பாடும் வாழ்க்கையுடன், சிந்து பல்கலைக்கழகத்தில் படித்து, முஸ்லிம் வரலாற்றில் முதுநிலை கலைப் பட்டம் பெற்றார். 1967-68ல் ஐதராபாத் ஹிமாத்-உல்-இஸ்லாம் பெண்கள் உயர்நிலைப்பள்ளியில் ஆசிரியராகப் பணியாற்றினார்.
# இரூபினா குரேசி

## பங்களிப்புகள்

பாக்கித்தான் ஐதராபாத் வானொலி, புகழ்பெற்ற கவிஞர்களான ஷா அப்துல் லத்தீப் பிதாய், சச்சல் சர்மாஸ்ட், புதால் பாகிர், மந்தர் ஃபாகிர் உட்பட நூற்றுக்கணக்கான சூஃபி கவிஞர்களின் பாடல்களை இவரது குரலில் பதிவு செய்தது. இவர் தனது சக பாடகர்களான ஜரினா பலோச், அமினா, செப்-உன்-நிசா ஆகியோருடன் "சஹேரா" என்ற பல திருமண பாடல்களையும் பாடினார். இந்த சஹேராக்கள் சிந்து முழுவதிலும் இன்றும் பிரபலமாக உள்ளன. கூங்ஹாட் லா குன்வார்,சாசி புன்ஹூன் உள்ளிட்ட சில சிந்தி படங்களின் பாடல்களையும் பாடியுள்ளார். 1970இல் பிரபல திரைப்பட மற்றும் தொலைக்காட்சி நடிகர் முஸ்தபா குரேஷியுடனான இவரது திருமணத்திற்குப் பிறகு, இவர் தனது கணவருடன் லாகூருக்கு மாறினார். லாகூரில் இவர் உஸ்தாத் சோட்டே குலாம் அலியிடமிருந்து இசைப் பாடங்களைப் பெற்றார். லாகூரில், உருது, பஞ்சாபி, சராய்கி, பஷ்தூ, பங்காலி மொழிகளிலும் பாடினார். இந்தோனேசியா, சீனா, துருக்கி, இந்தியா, ஐக்கிய இராச்சியம், அமெரிக்க ஐக்கிய நாடுகள், போன்ற நாடுகளிலும் இவர் தனது நிகழ்ச்சிகளை நிகழ்த்தியுள்ளார்  
இவர், ஒரு சமூக சேவகரும் ஆவார். பாக்கித்தானின் கண்பார்வையற்றவர்கள் நலச் சங்கத்தில் (பெண்கள் பிரிவு) இவர் ஒரு முக்கியப் பங்கினை வகித்துள்ளார்.
# இரூபினா குரேசி

## விருதுகள்

சூஃபி இசைக்காக இவர் செய்த சேவைகளுக்கான அங்கீகாரமாக, இவருக்கு "கலேந்தர் ஷாபாஸ்" , "குவாஜா குலாம் பரீத்" போன்ற விருதுகள் வழங்கப்பட்டது. பாக்கித்தான் ஐதராபாத்து வானொலியிலிருந்தும் (2012) விருது பெற்றுள்ளார்.
# முகம்மதி பேகம்

**முகம்மதி பேகம்** (Muhammadi Begum) ( **சயீதா முகம்மதி பேகம்** என்றும் அழைக்கப்படுகிறார்) (22 மே 1878 - 2 நவம்பர் 1908) ஒரு சுன்னி இசுலாம் அறிஞரும், உருது எழுத்தாளரும் பெண்களுக்கான கல்வியை ஊக்கப்படுத்துபவரும் ஆவார். இவர் *தெஹ்ஸீப்-இ-நிஸ்வான்* என்ற இசுலாமிய வார இதழை இணைந்து நிறுவினார். மேலும் அதன் நிறுவன ஆசிரியராக இருந்தார். உருது பத்திரிகையைத் வெளியிட்ட முதல் பெண் என்றும் அறியப்படுகிறார். இவர், பத்தொன்பதாம் நூற்றாண்டின் பிற்பகுதியில் பெண்கள் உரிமைகளை ஆதரித்த சையித் மும்தாஜ் அலி தேவ்பந்தின் மனைவியாவார்.
# முகம்மதி பேகம்

## சுயசரிதை

முஹம்மதி பேகம் 1878 மே 22 அன்று பஞ்சாபின் ஷாபூரில் பிறந்தார். இவர் திருக்குர்ஆனை மனப்பாடம் செய்தார். தனது சகோதரர்களுடன் உருது மொழியைக் கற்றுக்கொண்டார். மேலும் 1886இல் திருமணமான பிறகு தனது சகோதரியுடன் தொடர்பில் இருக்க கடிதங்களை எழுதவும் கற்றுக்கொண்டார்.  
1897ஆம் ஆண்டில், இவர் இசுலாமிய அறிஞரும் தாருல் உலூம் தேவ்பந்தின் முன்னாள் மாணவருமான சையித் மும்தாஜ் அலி தேவ்பந்த் என்பவரை மணந்தார். 1898இல், தம்பதியினர் *தெஹ்ஸீப்-இ-நிஸ்வான்* என்ற பெண்களுக்காக வாராந்திர பத்திரிகையைத் தொடங்கினர். இது இசுலாத்தில் பெண்கள் உரிமைகள் குறித்த முன்னோடிப் படைப்புகளில் ஒன்றாகக் கருதப்படுகிறது. இவர் 1908இல் தான் இறக்கும் வரை பத்திரிகையைத் தொடர்ந்து நடத்தி வந்தார். உருது பத்திரிகையை வெளியிட்ட முதல் பெண்மணியாக முஹம்மதி பேகம் காணப்படுகிறார்.
# முகம்மதி பேகம்

## இறப்பு

முஹம்மதி பேகம் 1908 நவம்பர் 2 அன்று தனது 30 வயதில் சிம்லாவில் காலமானார். இவரது வாழ்க்கை வரலாற்றை இவரது பேரன் நயீம் தாஹிர் *சயீதா முஹம்மதி பேகம் அவர் உன்கா கண்டன்* என்ற பெயரில் வெளியிட்டார்.
# சிவந்த கீரி

**சிவந்த கீரி** (*Ruddy mongoose*)(*உர்வா சுமிதி*) என்பது இந்தியா மற்றும் இலங்கை மலைக் காடுகளில் வளரக்கூடிய கீரி வகைகளுள் ஒன்றாகும்.
# சிவந்த கீரி

## பரவலும் வாழ்விடமும்

சிவந்த கீரி]]
கீரி]]
சிவந்த கீரி காடுகளில் வாழக்கூடியது. அதிக ஒதுங்கிய பாதுகாப்பான பகுதிகளை விரும்புகிறது. இது நெல் வயல்களிலும், ஒப்பீட்டளவில் திறந்தவெளிகளிலும் காணப்படுகிறது.
# சிவந்த கீரி

## வகைபிரித்தல்

இலண்டன், இயற்கை வரலாற்று அருங்காட்சியகத்தின் தொகுப்பில் ஒரு விலங்கியல் மாதிரிக்காக 1837ஆம் ஆண்டில் ஜான் எட்வர்ட் கிரே என்பவரால் முன்மொழியப்பட்ட இருசொற் பெயர் *ஹெர்பெசுடசு சுமிதி என்பதாகும்*.  
துணையினங்கள்:
- *உ. சுமிதி*
- *உ. தயசானுரசு*
- *உ. செலானியசு*
# சிவந்த கீரி

## சூழலியல்

பிற கீரிகளைப் போலவே, இது பகலிலும் இரவிலும் வேட்டையாடுகிறது.
# சிவந்த கீரி

## கலாச்சாரத்தில்

இலங்கையில் இந்த விலங்கு சிங்களத்தில் முகாட்டியா என்று அழைக்கப்படுகிறது. பொதுவாக இது விரும்பத்தகாத விலங்காகக் கருதப்படுகிறது. இலங்கைக்குச் சொந்தமான வேறுபட்ட சிற்றினமான பொன்னிற மரநாய் (*பாரடோக்சுரசு ஜெய்லோனென்சிசு*), இதே போன்று தோற்றம் மற்றும் வண்ணம் கொண்டது, கோட்டம்புவா என்று அழைக்கப்படுகிறது.
# வெளிறிய சாம்பல் மூஞ்சூறு

**வெளிறிய சாம்பல் மூஞ்சூறு** *(குரோசிடுரா பெர்க்ரிசியா - Crocidura pergrisea)* என்பது பாலூட்டி வகையில் சோரிசிடே குடும்பத்தினைச் சார்ந்ததாகும். இது பாக்கித்தானில் மட்டுமே காணக்கூடிய அகணிய உயிரியாகும். இதன் வாழ்விடம் இழப்பால் அச்சுறுத்தலுக்கு உள்ளாகியுள்ளது.
# வெளிறிய சாம்பல் மூஞ்சூறு

## பரவல்

இந்த இனம் பாக்கித்தானில் மட்டுமே வாழக்கூடியது. பாக்கித்தானில் சிகார் பள்ளத்தாக்கு மற்றும் தியோசாயின் மேற்கு பகுதிகளில் காணப்படுகிறது.
# நீண்ட சிறகு கல்லறை வௌவால்

| <div>காப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம்: | எம்பாலோனுரிடே |
| பேரினம்: | *தபோசசு* |
| சிற்றினம்: | <div>***த. லாங்கிமானசு***</div> |
| *தபோசசு லாங்கிமானசு*
<small>ஹார்டுவிக்</small>, 1825 |  |
| - |  |
| **நீண்ட சிறகு கல்லறை வௌவால் சரகம்** | } |
**நீண்ட சிறகு கல்லறை வௌவால்** (*Long-winged tomb bat*) (*தபோசசு லாங்கிமானசு*) என்பது எம்பல்லோனூரிடே குடும்பத்தில் பை-சிறகு வௌவால் வகைகளுள் ஒன்றாகும்.  
இது வங்காளதேசம், கம்போடியா, இந்தியா, இந்தோனேசியா, மலேசியா, மியான்மர், சிங்கப்பூர், இலங்கை மற்றும் தாய்லாந்தில் காணப்படுகிறது.
# இலங்கை மூஞ்சூறு

**கார்டனின் பிக்மி மூஞ்சூறு** அல்லது **இலங்கை மூஞ்சூறு** (*Sri Lankan Shrew*) என்றும் அழைக்கப்படும் *சன்கசு பெலோசுகார்டோனி* என்பது சொரிசிடே குடும்பத்தினைச் சார்ந்த பாலூட்டி இனமாகும். இது இலங்கையில் மட்டும் வாழக்கூடியது. வாழ்விடம் இழப்பு இதன் வாழ்விற்கு அச்சுறுத்தலாக உள்ளது. இது சிங்களத்தில் හික් මීයා (hikmi:yal) என அழைக்கப்படுகிறது. இதற்கு ஏ. சீ. டட்டீன்-நோல்தீனியசின் மனைவி மார்ஜரி நீ ஃபெலோசு-கார்டன் பெயரிடப்பட்டது. இவர் மூஞ்சூறுவின் மாதிரிகளைச் சேகரித்து பிலிப்பீன்சுக்கு வழங்கினார்.
# இலங்கை மூஞ்சூறு

## விளக்கம்

தலை மற்றும் உடல் நீளம் 5 முதல் 6 செ.மீ. நீளமுடையது. வால் 3 செ.மீ. நீளமுடையது. ஆண்களை விடப் பெரிய பெண்கள் பெரியவை. இருண்ட சாக்லேட் பழுப்பு முதல் கருப்பு பழுப்பு நிறமுடையன. கீழே அடர் சாம்பல் வெள்ளி நிறப் புள்ளிகளுடையன. தொண்டை சாம்பல் நிறமுடையது. முனகல், காதுகள் மற்றும் முன்னங்கால்கள் இளஞ்சிவப்பு நிறத்தில் உள்ளன. நகங்கள் சிவப்பு பழுப்பு நிறத்தில் உள்ளன. சாம்பல் முடிகளுடன் வால் மேலே இருண்டும் மற்றும் கீழே வெளிறிய நிறமுடையது.
# 100 (2019 திரைப்படம்)

**100** என்பது 2019 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும். இது சாம் ஆண்டன் இயக்கிய மூன்றாவது படமாகும். இப்படத்தில் அதர்வா, ஹன்சிகா மோட்வானி ஆகியோர் முக்கிய கதாபாத்திரங்களில் நடித்துள்ளனர். ராதாரவி, யோகி பாபு ஆகியோர் துணை வேடங்களில் நடித்துள்ளனர். இப்படத்திற்கு சாம் சி. எஸ். இசையமைத்துள்ளார். ரூபன் படத்தொகுப்பை மேற்கொள்ள, கிருஷ்ணன் வசந்த் ஒளிப்பதிவு செய்துள்ளார். இந்த படத்தின் தயாரிப்புப் பணிகள் 2017 திசம்பரில் தொடங்கி 2018 ஆகத்துக்குள் படப்பிடிப்பு நிறைவடைந்தது. இது 2019 மே 9 அன்று வெளியாகி பார்வையாளர்களிடமிருந்தும் விமர்சகர்களிடமிருந்தும் கலவையான விமர்சனங்களைப் பெற்று, சராசரி வெற்றியைப் பெற்றது.
# 100 (2019 திரைப்படம்)

## கதைச் சுருக்கம்

காவலர் தேர்வில் தேவாகி காவல் தொலைபேசி கட்டுப்பாட்டறையில் பணிக்கு சேர்கிறார் சத்தியா (அதர்வா) அங்கு அவசர எண் 100க்கு வரும் தொலைபேசி அழைப்புகளைக் கையாள்வது அவருக்கான பணியாகும். ஒரு நாள் அவருக்கும் வரும் அழைப்பில் வரும் ஒரு பெண் தன்னை யாரோ கடத்தியுள்ளதாகவும் தன்னைக் காப்பாற்றவேண்டும் என்றும் உதவி கோருகிறாள். அந்தப் பெண்ணை காப்பாற்றும் முயற்சியில் சத்தியா ஈடுபடுகிறார். அப்போது இதே பேல வேறு பெண்களும் கடத்தப்பட்டிருப்பது சத்தியாவுக்கு தெரியவருகிறது. அந்தப் பெண்களை கடத்தியவர்கள் யார்? அவர்களை எப்படி சத்தியா கண்டுபிடிக்கிறார் என்பதே கதையின் பிற்பகுதியாகும்.
# 100 (2019 திரைப்படம்)

## நடிகர்கள்

- அதர்வா கட்டுப்பாட்டறையில் பணிபுரியும் காவல் துணை ஆய்வாளர் சத்தியாவாக
- ஹன்சிகா மோட்வானி நிசாவாக
- ராதாரவி பைசல் பெருமாளாக
- ராஜ் அய்யப்பா நிசாவின் சகோதரர் விக்கியாக (விக்ணேஷ்)
- யோகி பாபு கட்டுப்பாட்டறையில் பணிபுரியும் காவல் துணை ஆய்வாளர் ஜாக்சனாக
- சரவணன் சத்தியாவின் தந்தை கணேசாக
- நிரோஷா சத்தியாவின் தாயாக
- சீனு மோகன் டேவிட்டாக
- ஆடுகளம் நரேன் காவல் ஆணையராக
- மகாநதி சங்கர் காவல் ஆய்வாளர் முருகேசனாக
- பசங்க சிவகுமார் அன்வரின் தந்தையாக
- மைம் கோபி சாசாக
- சுவாமிநாதன் கரே என்னும் கஜபதிசாமியாக
- மகேஷ் அன்வராக
- அரிஜா ஆயிசாவாக
- விஜய் சத்தியாவின் நண்பராக
- சம்பத் ராம் காவல் ஆய்வாளர் ஜகதீசாக
- காதல் கண்ணன் பாதிக்கப்பட்டவரின் தந்தையாக
- விஜய வரதராஜ் அழைப்பாளராக
- பிராணேஷ் அரிகிருஷ்ணனனாக
- பிள்ளையார் ருத்ரு ராஜேசாக
# 100 (2019 திரைப்படம்)

## தயாரிப்பு

சாம் ஆண்டன் இயக்க அதர்வா நடிக்கும் ஒரு படத்தை தயாரிப்பதாக குளோபல் இன்ஃபோடெயின்மென்ட்டின் தயாரிப்பாளர் மைக்கேல் ராயப்பன் 2017 சூனில் அறிவித்தார். இருப்பினும், *அன்பானவன் அசராதவன் அடங்காதவன்* படத்தின் தோல்வியானது அவரை நிதி நெருக்கடிக்கு தள்ளியது. இதன் பின்னர் அவர் இப்படத்தைத் தயாரிக்கும் திட்டத்திலிருந்து விலகினார். இதன்பின்னர் ஏற்பட்ட ஒரு திருப்பத்தில், தயாரிப்பு நிறுவனமான அவுரா சினிமாஸ் இந்த படத் திட்டத்தை ஏற்றுக்கொண்டது. 2017 திசம்பரில் முன்னணி நடிகையாக நடிக்க ஹன்சிகா மோட்வானி ஒப்பந்தமானார்.  
காவல் அதிகாரியாக முதன்முறையாக இப்படத்தின் வழியாக நடித்த அதர்வா இந்தப் பாத்திரத்திற்கான சண்டைப் பயிற்சி பெற்றார். இப்படத்தில் ராதாரவி, மைம் கோபி, யோகி பாபு, தமிழ் யூடியூப் பிரமுகர்களான எரும சாணி ஹரிஜா, எரும சாணி விஜய் ஆகியோரும் பணியாற்றினர். படத்தின் படப்பிடிப்பு 2018 சூலை மாதம் நிறைவடைந்தது. ஒரே ஒரு பாடல் காட்சி மட்டுமே படமாக்க வேண்டியுள்ளதாக படக் குழு அறிவித்தது.
# 100 (2019 திரைப்படம்)

## இசை

இப்படத்திற்கான இசையை சாம் சி. எஸ். அமைத்தார் படத்தில் அனைத்து பாடல்களையும் மதன் கார்க்கி எழுதினார். படத்தின் இசை உரிமைகள் சரிகம நிறுவனத்துக்கு அளிக்கபட்டன.
# எட்டுத்திக்கும் பற

**எட்டுத்திக்கும் பற** (*Ettuthikkum Para*) என்பது 2020ஆம் ஆண்டு வெளியான தமிழ் நாடகத் திரைப்படம் ஆகும். கீரா இயக்கிய இப்படத்தில் சமுத்திரக்கனி, சாந்தினி தமிழரசன் ஆகியோர் முக்கிய கதாபாத்திரங்களில் நடிக்க, நிதிஷ் வீரா, முனீஷ்காந்த் ராமதாஸ் ஆகியோர் பிற வேடங்களில் நடித்துள்ளனர். இப்படமானது இளவரசன் திவ்யா திருமணத்தைத் தொடர்ந்து ஏற்பட்ட தருமபுரி கலவரத்தையும் அதைத் தொடர்ந்து நிகழ்ந்த இளவரசன் மரணத்தையும் தாக்கமாக கொண்டு எடுக்கபட்டது.
# எட்டுத்திக்கும் பற

## சுருக்கம்

சமூக ஆர்வலரான அம்பேத்கர் ( சமுத்திரக்கனி ) அரசாங்கத்தின் இருண்ட பக்கங்களை கண்டறியும் பணியில் ஈடுபடுகிறார். இதனால், அவரது மகனும் நண்பர்களும் கொல்லப்படுகிறார்கள். ஒரு தாழ்த்தப்பட்ட இளைஞன் ( நிதிஷ் வீரா ) உயர் சாதிப் பெண்ணை திருமணம் செய்ய விரும்புகிறார். ஒரு பெண் ( சாந்தினி தமிழரசன் ) தனக்கு விருப்பமான நபரை திருமணம் செய்து கொள்ள சென்னை செல்கிறார். இரண்டு மூத்த குடிமக்கள் அவர்கள் இறக்கும் நாளுக்காக காத்திருக்கிறார்கள். தனது மகனின் உயிரைக் காப்பாற்ற பட்டாக்கதிக்கு ( முனீஷ்காந்த் ராமதாஸ் ) ரூ .20,000 தேவை. இந்த ஐந்து தனித்தனி கதைகள் எவ்வாறு தொடர்பு கொள்கின்றன என்பது மீதமுள்ள கதையாகும்.
# எட்டுத்திக்கும் பற

## நடிகர்கள்

- சமுத்திரக்கனி அம்பேத்கராக
- சாந்தினி தமிழரசன் திவ்யஸ்ரீ குமாரவேலாக
- முனீஷ்காந்த் ராமதாஸ் பட்டகத்தியாக
- நிதிஷ் வீரா
- அம்பேத்கரின் மனைவியாக சமிட்சா
- வழக்கு எண் முத்துராமன் கொலைகளின் முதல்வனாக
- ஷாஜு மோன்
- சாவந்திகா
- வெண்பா
- சூப்பர்குட் சுப்பிரமணி
- சம்பத் ராம்
- மலேசியா பரம் பால்கரராக
# எட்டுத்திக்கும் பற

## தயாரிப்பு

முன்னதாக *பச்சை என்கிற காத்து* (2012), *மெர்லின்* (2018) ஆகிய படங்களை இயக்கிய கீரா இந்த படத்தை இயக்கியுள்ளார், இது கௌரவக் கொலைகள் பற்றியது. இத்திரைப்படத்தின் பணிகளானது 2018 இல் *பற* என்ற பெயரில் தொடங்கப்பட்டது. ஆனால் இது ஒரு சாதியின் பெயரை ஒத்ததாக இருப்பதால் எட்டுத்திக்கும் பற என்று மாற்ற முடிவு செய்யப்பட்டது. இப்படத்தில் முக்கியக் கதாபாத்திரத்தில் நடிக்க சமுத்திரக்கனி ஒப்பந்தமானார். இந்த படம் பன்னிரண்டு மணிநேர காலப்பகுதியில் நடைபெறுவதாகவும், தற்செயலாக ஒன்று சேரும் பல்வேறு வகையான மனிதர்களைச் சுற்றியதாகவும் உள்ளது. இப்படம் வட சென்னை மற்றும் நாகர்கோவில் படமாக்கப்பட்டது. சாதியை அடிப்படையாகக் கொண்ட கௌரவக் கொலைகளின் எதிர்மறை அம்சங்களை படம் எடுத்துக்காட்டுகிறது.
# எட்டுத்திக்கும் பற

## இசை

பாடல்களுக்கு எம். எஸ். ஸ்ரீகாந்த் இசையமைத்துள்ளார்.
| "பற பற" | சாவி | முகேஷ் | 3:15 |
| --- | --- | --- | --- |
| "உசுருக்குள் உன் பேரா" | சினேகன் | அனுராதா ஸ்ரீராம், கேசவ் வினோத் | 4:28 |
| "வாடி செல்லம்" | உமா தேவி | அனந்து, சுகந்தி | 4:55 |
| **முழு நீளம்:** | 12:38 | } |  |
# எட்டுத்திக்கும் பற

## வெளியீடு

இப்படம் 2020 மார்ச்சில் வெளியிடப்பட்டது.  
*தினமலர்* படத்திற்கு ஐந்து புள்ளிகளில் ஒன்றை வழங்கியது. *மலை மலரின்* விமர்சகர் ஒருவர் படத்தின் கதை, நடிகர்களின் நடிப்பு, இசை மற்றும் ஒளிப்பதிவு ஆகியவற்றைப் பாராட்டினார்.
# பெண்கள் ஒருநாள் பன்னாட்டுத் துடுப்பாட்டம்

**பெண்கள் ஒருநாள் பன்னாட்டுத் துடுப்பாட்டம்** (Women's One Day International (WODI) பெண்களுக்கான வரையிட்ட நிறைவுகள் துடுப்பாட்டம் ஆகும். ஆண்கள் துடுப்பாட்டம் போலவே பெண்களுக்கும் 50 நிறைவுகள் கொண்ட போட்டியாக நடைபெறுகிறது. இங்கிலாந்தில் 1973 ஆம் ஆண்டில் பெண்களுக்கான முதல் ஒருநாள் போட்டி மகளிர் துடுப்பாட்ட உலகக்கிண்ணத்தின் ஒரு பகுதியாக நடைபெற்றது. 1000 ஆவது ஒருநாள் போட்டி தென்னாப்பிரிக்க பெண்கள் அணி மற்றும் நியூசிலாந்து பெண்கள் அணிகளுக்கு இடையே அக்டோபர் 13, 2016இல் நடைபெற்றது.
# பெண்கள் ஒருநாள் பன்னாட்டுத் துடுப்பாட்டம்

## தகுதி பெற்றுள்ள அணிகள்

2006 ஆம் ஆண்டில், ஐ.சி.சி முதல் 10 இடங்களைப் பிடித்தவர்களுக்கு மட்டுமே தேர்வு மற்றும் ஒருநாள் போட்டிகளில் விளையாட தகுதி பெறும் என்று அறிவித்தது.அதனால், 2011 மகளிர் துடுப்பாட்ட உலகக் கோப்பை தகுதிப் போட்டியின் போது நெதர்லாந்து தனது ஒருநாள் போட்டியில் விளையாடும் தகுதியினை இழந்தது. நெதர்லாந்து அணிக்குப் பதிலாக வங்காளதேச அணி தகுதி பெற்றது.  
தற்போது ஒரு நாள் அந்தஸ்துள்ள நாடுகள்:  
பின்வரும் அணிகள் ஒருநாள் போட்டிகளிலும் விளையாடியுள்ளன, ஆனால் தற்போது ஒருநாள் போட்டிக்கு தகுதி பெறவில்லை. இருப்பினும் எதிர்காலத்தில் அந்த நிலையை மீண்டும் பெற அவர்கள் தகுதி பெறலாம்.  
- டென்மார்க் (1989–1999)
- சப்பான் (2003)
- நெதர்லாந்து (1984–2011)
- இசுக்காட்லாந்து (2001–2003)
# பெண்கள் ஒருநாள் பன்னாட்டுத் துடுப்பாட்டம்

## தரவரிசை

அக்டோபர் 2018 க்கு முன்பு, ஐ.சி.சி பெண்கள் இருபது -20 துடுப்பாட்ப் போட்டிக்கு எனத் தனியாக தரவரிசையை பராமரிக்கவில்லை, அதற்கு பதிலாக விளையாட்டின் மூன்று வடிவங்களுக்குமான செயல்திறனை ஒட்டுமொத்த மகளிர் அணிகள் தரவரிசையில் சேர்த்தது. ஜனவரி 2018 இல், ஐ.சி.சி இணை நாடுகளுக்கிடையேயான அனைத்து போட்டிகளுக்கும் பன்னாட்டுத் துடுப்பாட்டத் தகுதியினை வழங்கியதுடன், பெண்களுக்கு தனி இ20 தரவரிசைகளை அறிமுகப்படுத்தும் திட்டத்தை அறிவித்தது.
| **ஐசிசி பெண்கள் ஒபது தரவரிசை** |
| --- |
| } |
# பெண்கள் ஒருநாள் பன்னாட்டுத் துடுப்பாட்டம்

## அணிகளுக்கான புள்ளிவிரரங்கள்

| அணிகள் | ஆண்டு | போட்டிகள் | வெற்றி | தோல்வி | சமன் | NR | வெற்றி
சதவீதம் |
| --- | --- | --- | --- | --- | --- | --- | --- |
| 1973– | 329 | 258 | 63 | 2 | 6 | 80.18 |  |
| 2011– | 38 | 9 | 27 | 0 | 2 | 25.00 |  |
| 1989–1999 | 33 | 6 | 27 | 0 | 0 | 18.18 |  |
| 1973– | 348 | 204 | 131 | 2 | 11 | 60.83 |  |
| 1978– | 272 | 151 | 116 | 1 | 4 | 56.52 |  |
| 1973–1982 | 18 | 3 | 14 | 0 | 1 | 17.64 |  |
| 1987– | 148 | 39 | 103 | 0 | 6 | 27.46 |  |
| 1973 | 5 | 1 | 4 | 0 | 0 | 20.00 |  |
| 2003 | 5 | 0 | 5 | 0 | 0 | 0.00 |  |
| 1984–2011 | 101 | 19 | 81 | 0 | 1 | 19.00 |  |
| 1973– | 335 | 170 | 157 | 2 | 6 | 51.97 |  |
| 1997– | 165 | 48 | 113 | 1 | 3 | 29.93 |  |
| 2001–2003 | 8 | 1 | 7 | 0 | 0 | 12.50 |  |
| 1997– | 193 | 94 | 88 | 3 | 8 | 51.62 |  |
| 1997– | 167 | 56 | 106 | 0 | 5 | 34.56 |  |
| 1973 | 6 | 2 | 4 | 0 | 0 | 33.33 |  |
| 1979– | 177 | 80 | 91 | 1 | 5 | 46.80 |  |
| Young England | 1973 | 6 | 1 | 5 | 0 | 0 | 16.66 |
| <small>Source: Cricinfo, as 14 December 2019. The result percentage excludes no results and counts ties as half a win.</small> | } |  |  |  |  |  |  |
# சட்ட ஆட்சியச் சொற்களஞ்சியம் (நூல்)

**சட்ட ஆட்சியச் சொற்களஞ்சியம்** (*Glossary of legal - administrative terms*) என்பது கு. சிவமணியால் உருவாக்கபட்ட நிர்வாகம், நீதித்துறை சொற்களைக் கொண்ட சொற் களஞ்சியம் ஆகும். இது 2012 ஆம் ஆண்டு புதுச்சேரி அரசால் வெளியிடப்பட்டது.
# சட்ட ஆட்சியச் சொற்களஞ்சியம் (நூல்)

## வரலாறு

இரண்டாவது ஆட்சிமொழி ஆணையத்தின் தலைவராக நீயரசர் மகராஜன் இருந்தபோது சட்டங்களை தமிழில் மொழிபெயர்க்கும் பணிக்கு மொழிபெயர்ப்பாளராக கு. சிவமணியை கொண்டுவந்தார். அவர் சட்டங்களை மொழிபெயர்க்கும் பணியிலும், பிறர் மொழிபெயர்ப்பை சரிபார்த்தல் போன்ற பணிகளிலும் ஈடுபட்டார். அப்போது நீதியரசர் மகராஜன் பரிந்துரைத்த தனித் தமிழ் சொற்களை கு. சிவமணி குறித்துவைத்து வந்தார். 1990இல் தமிழக அரசுப் பணியிலிருந்து கு. சிவமணி ஓய்வு பெற்றார். புதுவையில் அயல் பணியில் இருந்த கு. சிவமணிக்கு புதுச்சேரி அரசு இரண்டாண்டு பணி நீட்டிப்பு வழங்கி அவரிடம் இருந்த குறிப்புகளைக் கொண்டு சட்ட ஆட்சியச் சொற்களஞ்சியம் உருவானது. இது மாணவர்களுக்கான அகராதி, வழக்கறிஞர்களுக்கு வழிகாட்டி, மொழிபெயர்ப்பாளர்களுக்கு கையேடு என வெவேறு நோக்கங்களுக்காக பயன்படும் வகையில் தலைமைப் பதிப்பாசிரியராக இருந்து கு. சிவமணி உருவாக்கி 2002 இல் அப்பணியை முடித்தார். பத்தாண்டுகள் கழித்து 1391 பக்கங்கள் கொண்ட இந்த நூலை 27 ஏப்ரல் 2012 அன்று புதுவை முதலமைச்சர் என். ரங்கசாமி வெளியிட்டார்.
# அண்டனூர் சுரா

**அண்டனூர் சுரா** (பிறப்பு 1983) (ஆங்கிலம்: Andanoor Sura) என அழைக்கப்படும் சு. இராஜமாணிக்கம் தமிழ் நாட்டின் புதுக்கோட்டை மாவட்டம் கந்தர்வக்கோட்டையைச் சேர்ந்த ஓர் எழுத்தாளர் ஆவார். இவர் ஏழு சிறுகதைத்தொகுப்புகள், மூன்று கட்டுரைத் தொகுப்புகள் மற்றும் ஐந்து புதினங்களை வெளியிட்டுள்ளார்.
# அண்டனூர் சுரா

## சிறுகதைத் தொகுப்புகள்

- மழைக்குப் பிறகான பொழுது (2014)
- திற (2015)
- ஒரு நாடோடிக்கலைஞன் மீதான விசாரணை (2016) இருவாட்சி வெளியீடு, சென்னை
- பிராணநிறக் கனவு (2018), பன்முக மேடை வெளியீடு, தேனி, தமிழ்நாடு,
- எண்வலிச்சாலை (2020), நியூ செஞ்சுரி புக் ஹவுஸ், சென்னை
- எத்திசைச் செலினும் (2020),
- தடுக்கை (2021)
# அண்டனூர் சுரா

## கட்டுரைத் தொகுப்புகள்

- முட்டாள்களின் கீழ் உலகம் (2015)
- அழிபசி தீர்த்தல் (2019)
- சொல்லேர் (2021), பாரதி புத்தகாலயம், சென்னை
# அண்டனூர் சுரா

## புதினங்கள்

- முத்தன்பள்ளம், (2017), மேன்மை வெளியீடு, சென்னை
- கொங்கை, (2018), பாரதி புத்தகாலயம், சென்னை
- அப்பல்லோ, (2019), பாரதி புத்தகாலயம், சென்னை
- தீவாந்தரம் (2022), சந்தியா பதிப்பகம், சென்னை
- அன்னமழகி (2022)
# அண்டனூர் சுரா

## விருதுகள்

- தமிழக அரசின் விருது (திற சிறுகதைத் தொகுப்பு)
- என்சிபிஎச் மற்றும் தமிழ்நாடு கலை இலக்கியப் பெருமன்றம் விருது, இலங்கை உதயணன் விருது உள்ளிட்ட ஐந்து விருதுகள் (முத்தன்பள்ளம்)
- இலண்டனிலிருந்து வெளிவரும் புதினம் இதழ் வழங்கிய பரிசு
- கவிதை உறவு விருது
- படைப்பு விருது
- நாங்கள் இலக்கிய விருது
- நெருஞ்சி விருது
- நெய்வேலி பழுப்பு நிலக்கரி நிறுவனம் விருது
- தமிழக அரசின் விருது (பிராண நிறக்கதவு, சிறந்த நூல்)
- திருமதி சௌந்தரா கைலாசம் இலக்கியப்பரிசு, எழுத்து தமிழிலக்கிய அமைப்பு, 2021க்கான ரூ.2 இலட்சம் பரிசு (அன்னமழகி)
# இமயமலை நீர் மூஞ்சூறு

| <div>காப்பு நிலை</div> |  |
| --- | --- |
| [[உயிரியல் வகைப்பாடு <span></span> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டி |
| வரிசை: | யுலிப்போடைப்ளா |
| குடும்பம்: | சோரிசிடே |
| பேரினம்: | *சிமரோகலே* |
| சிற்றினம்: | <div>***சி. இமாலயிகா***</div> |
| **<span>*சிமரோகலே இமாலயிகா*</span>**
(<small>கிரே</small>, 1842) |  |
| - |  |
| **இமயமலை நீர் மூஞ்சூறு சரகம்** | } |  
**இமயமலை நீர் மூஞ்சூறு** (*Himalayan water shrew*)(*சிமரோகலே இமாலயிகா*) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது சீனா, இந்தியா, யப்பான், லாவோஸ், மியான்மர், தைவான் மற்றும் வியட்நாமில் காணப்படுகிறது.
# சுசித்ரா சிங்

**சுசித்ரா சிங்** (Suchitra Singh (பிறப்பு :சனவரி 31, 1977) முன்னாள் இந்தியத் துடுப்பாட்ட அணி வீராங்கனை ஆவார். வலது கை மட்டையாளரான இவர் வலது கை நேர்ச்சுழல் பந்து வீச்சாளர் ஆவார். இவர் காமரூப் பெருநகர் மாவட்டம், அசாமில் பிறந்தார்.  
2007-08 ஆம் ஆண்டில் அசாம் அணிக்காக வங்காளத் துடுப்பாட்ட அணிக்கு எதிராக சீனியர் பெண்கள் துடுப்பாட்டத் தொடரில் அறிமுகமானார். 2007-08 ஆம் ஆண்டிற்கான மண்டலங்களுக்கிடையிலான தொடரில் கிழக்கு மண்டலம் சார்பாக இவர் விளையாடினார். இந்தத் தொடரில் 14.16 எனும் மட்டையாட்ட சராசரியினையும் 7 இலக்குகளையும் கைப்பற்றினார்.
# எஸ். கே. செல்வம்

**எஸ்.கே.செல்வம்** (*S. K. Selvam*) இந்திய அரசியல்வாதியும், தமிழகத்தின் வீரபாண்டி தொகுதியைச் சேர்ந்த முன்னாள் சட்டமன்ற உறுப்பினருமாவார். இவர் அனைத்திந்திய அண்ணா திராவிட முன்னேற்றக் கழகத்தின் சார்பில் 2001 மற்றும் 2011 தேர்தலில் வீரபாண்டி தொகுதியிலிருந்து தேர்ந்தெடுக்கப்பட்டார்.  
திராவிட முன்னேற்றக் கழக முன்னாள் அமைச்சர் வீரபாண்டி எஸ். ஆறுமுகம் குடும்பத்தைச் சேர்ந்த இரண்டாம் தலைமுறை அரசியல்வாதி எஸ். கே. செல்வம். ஆனால் இவர் அண்ணா திராவிட முன்னேற்றக் கழகத்தினை பிரதிநிதித்துவப்படுத்துகிறார்.
# சி. செந்தில்குமார்

**சி. செந்தில்குமார்** (*S. Senthilkumar*) என்பார் இந்திய அரசியல்வாதி ஆவார். இவர் திருச்சிராப்பள்ளி மாவட்டம் திருவெறும்பூர் தொகுதியைச் சேர்ந்த தமிழகச் சட்டமன்றத்தின் முன்னாள் உறுப்பினர். இவர் தேசிய முற்போக்கு திராவிட கழக கட்சியைப் பிரதிநிதித்துவப்படுத்துகிறார். செந்தில்குமார் மின் மற்றும் மின்னணுவியல் துறையில் பட்டயப்படிப்பினை முடித்துள்ளார்.
# ராணி நாரா

**ராணி நாரா** (Ranee Narah பிறப்பு: அக்டோபர் 31, 1965) ஓர் இந்திய அரசியல்வாதி மற்றும் அசாம் மாநிலங்களவை உறுப்பினர் ஆவார்.இவர் இந்திய தேசிய காங்கிரசில் உறுப்பினராக உள்ளார்.
# ராணி நாரா

## பின்னணி

இவர் குவகாத்தி பல்கலைக்கழகத்தில் பட்டம் பெற்றவர் ஆவார். இவர் அசாம் மாநில அணியின் தலைவராக தொழில்முறை துடுப்படடம் விளையாடினார். இவர் பாரத் நாராவை மணந்தார்.  
2006 ஆம் ஆண்டில் இந்தியத் துடுப்பாட்டக் கட்டுப்பாட்டு வாரியத்துடன் இணைக்கும் வரை நாரா இந்திய மகளிர்துடுப்பாட்ட சங்கத்தின் தலைவராக இருந்துள்ளார். இவர் பி.சி.சி.ஐ மகளிர் குழுவில் உறுப்பினராக இருந்தார். நாரா, அசாம் கால்பந்து சங்கம் மற்றும் அசாம் துடுப்பாட்ட சங்கத்தின் துணைத் தலைவராகவும் பணியாற்றியுள்ளார்.
# ராணி நாரா

## அரசியல் வாழ்க்கை

நாரா, தனது அரசியல் வாழ்க்கையை இந்திய தேசிய காங்கிரசுடன் 1995 இல் தொடங்கினார். இவர் பொதுச் செயலாளர், துணைத் தலைவர் மற்றும் அசாம் பிரதேச இளைஞர் காங்கிரசின் தலைவர் ஆகிய பதவிகளை அடுத்தடுத்து வகித்தார். 1998 ல் அசாமில் உள்ள லக்கிம்பூர் தொகுதியின் மக்களவை பிரதிநிதியாக நாரா இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் இவர் மக்களவை உறுப்பினராக மூன்று முறை பணியாற்றியுள்ளார். நாரா 2003 இல் இந்திய இளைஞர் காங்கிரஸின் தேசிய மன்றத்திற்குத் தேர்ந்தெடுக்கப்பட்டார் இவர் 2009 இல் மக்களவையில் இந்திய தேசிய காங்கிரஸின் துணை தலைமை கொறடாவாக நியமிக்கப்பட்டார்.  
நாரா 2012 ஆம் ஆண்டில் இந்திய மத்திய அமைச்சரவையில் பழங்குடியினர் விவகாரங்களுக்கான இராஜாங்க அமைச்சர் பதவியில் அமர்த்தப்பட்டார்.  
21 மார்ச் 2016 அன்று, நாரா 85 ல் 47 வாக்குகளைப் பெற்று (குறைந்தபட்ச தேவை 38) மாநிலங்களவைக்குத் தேர்வானார்.
# ஏ. சுப்பிரமணியம்

**ஏ. சுப்பிரமணியம்** (*A. Subramaniam*) என்பர் இந்தியச் சுதந்திரப் போராட்ட வீரர் மற்றும் பிரஜா சோசலிச கட்சியைச் சேர்ந்த அரசியல்வாதி ஆவார். இவர் வெள்ளையனே வெளியேறு இயக்கத்தில் பங்கேற்றார். இந்த இயக்கத்தில் பங்கேற்றதற்காக இவர் சிறைத் தண்டனைக்கு அனுப்பப்பட்டார். இவர் 1971இல் சிங்காநல்லூரிலிருந்து தமிழகச் சட்டமன்ற உறுப்பினராகத் தேர்ந்தெடுக்கப்பட்டார். இவர் 20 மார்ச் 2019 அன்று தனது 93 வயதில் காலமானார்.
# எஸ். ஜி. சுப்பிரமணியன்

**எஸ். ஜி. சுப்பிரமணியன்** (*S. G. Subramanian*) என்பார் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினர் ஆவார். இவர் 2016<nowiki/>ஆம் ஆண்டில் விருதுநகர் மாவட்டம் சாத்தூர் சட்டமன்றத் தொகுதியிலிருந்து அகில இந்திய அண்ணா திராவிட முன்னேற்றக் கழகம் வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.  
முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைத் தமிழக சபாநாயகர் ப. தனபால் தகுதி நீக்கம் செய்தார்.
# ஆர். சுந்தரராஜ்

**ஆர்.சுந்தரராஜ்** (*R. Sundararaj*) என்பார் இந்திய அரசியல்வாதி மற்றும் முன்னாள் தமிழகச் சட்டமன்ற உறுப்பினர் ஆவார். இவர் 2016<nowiki/>ஆம் ஆண்டில் நடைபெற்ற சட்டமன்ற தேர்தலில் ஓட்டப்பிடாரம் தொகுதியிலிருந்து அனைத்திந்திய அண்ணா திராவிட முன்னேற்றக் கழக உறுப்பினராகத் தமிழகச் சட்டமன்றத்திற்குத் தேர்ந்தெடுக்கப்பட்டார்.  
முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி தினகரனுக்கு விசுவாசமாகி, அம்மா மக்கள் முன்னேற்றக் கட்சியில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைத் தமிழக சபாநாயகர் ப. தனபால் தகுதி நீக்கம் செய்தார்.
# ஆர். சுந்தரராஜ்

## இதனையும் காண்க

- ஆர். சுந்தரராஜன்
- ஆர். சுந்தர்ராஜன் (இயக்குநர்)
# ஏ. கே. சி. சுந்தரவேல்

**ஏ. கே. சி. சுந்தரவேல்** (*A.K.C.Sundaravel*) இந்தியாவைச் சேர்ந்த ஓர் அரசியல்வாதியும், தமிழகத்தின் முன்னாள் சட்ட மன்ற உறுப்பினரும் ஆவார். வேலூர் மாவட்டத்தைச் சேர்ந்த இவர் 1991 ஆம் ஆண்டு நடைபெற்ற சட்டமன்றத் தேர்தலில், திருப்பத்தூர் தொகுதியில் அண்ணா திராவிட முன்னேற்றக் கழக கட்சி சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.  
பின்னர் 2001 ஆம் ஆண்டு முதல் 2006 ஆம் ஆண்டு வரை திருப்பத்தூர் நகரசபைத் தலைவராகவும் பொறுப்பு வகித்தார். தொடர்ந்து அதிமுகவில் இருந்து விலகி அமமுகவில் சேர்ந்து, நகரச் செயலாளராகப் பதவி வகித்தார்.
# ஏ. கே. சி. சுந்தரவேல்

## குடும்பம்

விஜயலட்சுமி என்பவரை இவர் திருமணம் செய்து கொண்டார். தம்பதியருக்கு ஒரு மகள் பிறந்தார்.
# ஏ. கே. சி. சுந்தரவேல்

## இறப்பு

இவரும், இவருடைய மனைவியும் ஏப்ரல் 06, 2019 ஆம் ஆண்டு நடைபெற்ற சாலை விபத்தில் மரணமடைந்தனர்.
# மனோ தங்கராஜ்

**டி மனோ தங்கராஜ்** (*T*. *Mano Thangaraj*) இந்திய அரசியல்வாதியும், தமிழக அமைச்சரும் ஆவார்.
# மனோ தங்கராஜ்

## ஆரம்ப கால வாழ்க்கை

மனோ தங்கராஜ் கன்னியாகுமரி மாவட்டத்தைச் சேர்ந்த கருங்கல் நகரைச் சேர்ந்தவர். இவர் 1996 முதல் 2006 வரை மாவட்ட பஞ்சாயத்துத் தலைவராக இருந்துள்ளார். இவர் தனது கல்லூரி நாட்களிலிருந்தே அரசியலில் மிகவும் ஈடுபாடு கொண்டிருந்தார். மார்த்தாண்டம் கிறித்தவ கல்லூரியின் மாணவர் சங்கத் தலைவராக இருந்துள்ளார். இவருக்கு திருமணமாகி ஒரு மகன் மற்றும் ஒரு மகள் உள்ளனர், தற்பொழுது மனைவியை விட்டு பிரிந்து வாழ்ந்து வருகிறார். இவர் 1988ஆம் ஆண்டில் கூடங்குளம் அணுமின் நிலையத்திற்கு பேச்சிப்பாறை நீர்த்தேக்கத்திலிருந்து தண்ணீர் எடுப்பதை எதிர்த்து போராட்டங்களை நடத்தியுள்ளார்.
# மனோ தங்கராஜ்

## சமூக செயல்பாடுகள்

இவர் பெண்கள், குழந்தைகள் மற்றும் சுகாதாரம் தொடர்பான பிரச்சினைகளில் செயல்பட்டு வரும் குட் விஷன் நற்பணி மன்றத்தை நிர்வகித்து வருகிறார்.
# மனோ தங்கராஜ்

## அரசியல் வாழ்வு

இவர் 2016 இல் பத்மனாபபுரம் சட்டமன்ற தொகுதியிலிருந்து] சட்டமன்ற உறுப்பினராக தேர்ந்தெடுக்கபட்டார்.
2021 தமிழ்நாடு சட்டமன்றத் தேர்தலில் அதே தொகுதியில் இருந்து திராவிட முன்னேற்றக் கழக சட்டமன்ற உறுப்பினராகத் தேர்ந்தெடுக்கப்பட்டார். சட்டமன்ற உறுப்பினராக மீண்டும் தேர்ந்தெடுக்கபட்டார்.2021 மே 7 அன்று தமிழக தகவல் தொழில்நுட்பத் துறை அமைச்சசராக பதவியேற்றார்.இதையடுத்து 2023 மே 11 அன்று இலாகா மாற்றம் செய்யப்பட்டு பால்வளத்துறை அமைச்சராக பதவியேற்றார். தமிழக அமைச்சரவையில் செய்யப்பட்ட மாற்றத்தை அடுத்து 28 செப்டம்பர் 2024 அன்று அமைச்சர் பதவியில் இருந்து விடுவிக்கப்பட்டார்.
# மனோ தங்கராஜ்

## தேர்தல்கள்

| 2016 | 2016 தமிழக மாநில சட்டசபை தேர்தல் | திமுக | பத்மனாபபுரம் | வெற்றி | 76,249 | 47.2% |  |
| --- | --- | --- | --- | --- | --- | --- | --- |
| 2021 | 2021 தமிழக மாநில சட்டசபை தேர்தல் | திமுக | பத்மனாபபுரம் | வெற்றி | 87,734 | 51.57% | } |
# நுசாத் பர்வீன்

**நுசாத் மசி பர்வீன்** (Nuzhat Parween பிறப்பு 5 செப்டம்பர் 1996) ஓர் இந்திய சர்வதேச துடுப்பாட்ட வீரர் ஆவார். இவர் மத்தியப் பிரதேசத்தின் 16 வயதுக்குட்பட்ட கால்பந்து அணியின் முன்னாள் கால்பந்துத் தலைவர் ஆவார். இவர் 2011 இல் சிங்க்ராலியின் மாவட்ட துடுப்பாட்ட அணியில் சேர்ந்தார். மேற்கிந்திய தீவுகளுக்கு எதிரான இருபதுக்கு 20 சர்வதேச தொடரில், 2016 நவம்பரில் இந்திய தேசிய அணிக்காக அறிமுகமானார். பர்வீன் ஒரு இலக்குக் கவனிப்பாளர் ஆவார்.
# நுசாத் பர்வீன்

## ஆரம்ப கால வாழ்க்கை

நுசாத், மாசி ஆலம் மற்றும் நசிமா பேகம் ஆகியோரின் மகள் ஆவார். இவருடன் பிரந்தோர் நான்கு பேர். அண்ணன் அமீர் சோஹைல், மூத்த சகோதரி நேமத் பர்வீன், தங்கை ஆசியா பர்வீன் மற்றும் தம்பி அயன் அஷ்ரப் சோஹைல்.  
சிங்க்ராலியில் பிறந்த இவர் , மத்திய பிரதேசம் மற்றும் மத்திய மண்டலத்திற்காக தனது உள்ளூர் துடுப்பாட்டப் விளையாடுவார். இவர் இப்போது மேற்கு ரயில்வேக்காக அணிக்காக விளையாடுகிறார்.